钦定古今图书集成/明伦汇编/氏族典/第466卷 > 《廖用贤尚友录》 > 卫述
## 钦定古今图书集成/明伦汇编/氏族典/第466卷 > 《廖用贤尚友录》 > 卫述

按《万姓统谱》述，“蒲州人，性聪敏端厚，外和而内刚。从
学薛文清，读书务在力行，为文取达意，不以纤丽为
尚。景泰间乡举，知山东武定州。廉能公勤，豪强敛避。
然宅心则仁恕，善拊循。小弱以才调莒、武定，民遮留
不忍舍，至莒，则清平之政犹武定也。寻弃官归，恂恂
谨饬。及卒，家无馀赀。”